વાસણાથી મહીસાને જોડતા 2 કિ.મી.ના માર્ગ પર આવતા 12થી વધુ ગામના રહીશો રસ્તા અને પુલના ખોરંભે પડેલા કામથી ત્રસ્ત થઇ ગયા છે. આ સમસ્યાના કારણે છેલ્લા એક વર્ષથી વાસણા ગામમાં બસની અવરજવર પણ બંધ થઇ ગઇ છે. બંન્ને ગામો વચ્ચે રસ્તા અને પુલનું કામ આરએન્ડબી (પંચાયત)ની દેખરેખ હેઠળ એજન્સી દ્વારા કરાવવામાં આવે છે. છેલ્લા એક વર્ષથી કામ ખોરંભે પડતા સમરસ ગ્રામ પંચાયત, વાસણાના સરપંચ અનુબેન પટેલ અને ગ્રામજનો દ્વારા કલેક્ટર તથા ડીડીઓ સહિત અન્ય અધિકારીઓને આવેદનમાં જણાવ્યું છે કે અનેક રજૂઆતો છતાં કામ શરૂ કરવામાં આવ્યું નથી. તંત્ર અને એજન્સી દ્વારા કોઇ જવાબ અપાતો નથી.